הביטחוניסטים

הביטחוניסטים היא עמותה המורכבת בעיקר מיוצאי מערכת הביטחון הישראלית בעלי דרגות בכירות, שהוקמה בשנת 2020, ביוזמתו של תת-אלוף (מיל') אמיר אביבי. מטרת התנועה היא "החלת הריבונות, חיזוק המשילות בארץ ישראל ובזכותה של מדינת ישראל להגן על עצמה בגבולותיה הבטוחים".

התנועה מתנגדת לפתרון שתי המדינות<ref></ref> ותומכת בהרחבת מפעל ההתנחלויות<ref></ref>.

== חברים ופעילים ==
* חברי תנועת הביטחוניסטים

לפי האתר הרשמי של התנועה בחבריה ופעיליה נמנים מעל אלף מאנשי כוחות הביטחון.

יו"ר ומייסד התנועה הוא תא"ל (מיל') אמיר אביבי, ומנכ"ל התנועה סא"ל (מיל') ירון בוסקילה.

בין פעיליה הבולטים שמרבים להופיע בתקשורת אלוף (מיל') יפתח רון-טל,
אלוף (מיל') גרשון הכהן, תא"ל (מיל') אביגדור קהלני, תא"ל (מיל') אפי איתם, ניצב אהרון אקסול ותא"ל (מיל') הראל כנפו.

==פעילות==
[[אמיר אביבי, מייסד תנועת הביטחוניסטים]]
===מחקר===
התנועה מבצעת מחקרים יישומיים בנושאים הנוגעים לביטחון ישראל, במטרה לספק לציבור הרחב ולמקבלי ההחלטות כלים להתמודדות עם המציאות המדינית-ביטחונית המתפתחת.

מחקרי התנועה עוסקים בסוגיות שנוגעות ליחסי החוץ והביטחון של המדינה. בנושא הפלסטינים - המחקרים עוסקים ב והשפעתה על מדיניות ישראל, בהיערכות מדינת ישראל ליום שאחרי אבו מאזן, בהתקוממות צעירי הרשות הפלסטינית וההשפעה שלה על ערביי ישראל, וביחסי הגומלין בין מנגנוני הביטחון הפלסטיניים לבין כוחות הביטחון הישראליים. כן עוסקים המחקרים ביהודה ושומרון - בהשתלטות פלסטינית על שטחי C, מעמדם המשפטי של השטחים וחשיבותם לישראל כנכס אסטרטגי-ביטחוני, באכיפת החוק הישראלי בשטח B ו-C והריסת מבנים בלתי חוקיים. בתחום ביטחון פנים פורסמו מחקרים לגבי תחושת הביטחון האישי של אזרחי ישראל, המשילות בנגב ובערים המעורבות, הפקת לקחים ביטחוניים מהמהומות בישראל ב-2021, והקמת משמר לאומי. התנועה פרסמה גם מחקרים בנוגע לאיראן - על האיום הגרעיני והתמודדותה של ישראל עימו, וההשפעה איראנית על המרחב הגאופוליטי הקרוב לישראל. בתחום יחסי החוץ פרסמה התנועה מחקרים על תהליכי נרמול יחסים והסכמי שלום בין ישראל לבין מדינות ערב, החזית הסונית-ישראלית-אמריקאית כנגד איראן, יחסי ישראל-ארצות הברית, ישראל-אירופה וישראל-סין.

===פעילות ציבורית===
[[אביגדור קהלני נואם בהפגנה של הביטחוניסטים בתל אביב באפריל 2023]]
חברי התנועה מתראיינים באמצעי התקשורת, מפרסמים טורי דעה באמצעי התקשורת ובאתר התנועה, ומרצים בתחומי מומחיותם, בהם היסטוריית הלחימה של מדינת ישראל, תמורות במתווה הלחימה בגזרות שונות, האידאולוגיה בעולם הערבי ועוד.

בשנת 2020, בתקופת הדיונים על סיפוח יהודה ושומרון במסגרת תוכנית השלום של הנשיא טראמפ נפגשו נציגי העמותה עם ראש ממשלת ישראל, בנימין נתניהו, והביעו תמיכה ביישום מהלך הסיפוח שאותו מאפשרת תוכנית טראמפ.

מאז 2022 פועלת התנועה להקמת משמר לאומי ישראלי בשיתוף עם המשרד לביטחון לאומי (אז המשרד לביטחון פנים) ועם משמר הגבול.

ב-2023 התחילה התנועה לשדר הסכת בהובלתו של ראש מחלקת המחקר, אור יששכר. ההסכתים שפורסמו עוסקים ברצועת עזה, מאפייני הטרור העולמי והמקומי והרשות הפלסטינית.

בחודש פברואר 2023 הגישה התנועה לנשיא המדינה, יצחק הרצוג, עצומה חתומה על ידי 17,000 החברים בתנועה, בה חיזקו את ידיו וקראו "להפסיק באופן מיידי את השיח האלים והמפלג, וזאת ללא קשר לגורלה של הרפורמה המשפטית"<ref></ref>.

ב-2 באפריל 2023 קיימה התנועה עצרת ברחבת מוזיאון תל אביב לאמנות, שקראה להוציא את צה"ל מחוץ לוויכוח הפוליטי<ref></ref>, ובה נאמו בכירים בדימוס במערכת הביטחון, בהם אביגדור קהלני וגרשון הכהן.

בשנים 2023 ו-2024 קיימה התנועה ועידות שנושאי ביטחון - בשיתוף עם גופי התקשורת - "ישראל היום" ו-ynet.

==פרסומים==
;מדד הביטחוניסטים: סקר מתמשך הנערך בחברה הישראלית, העוסק בנושאי חברה, ציונות וביטחון. בשנת 2022 התמקד המדד בנושאי משילות, חוסן לאומי, ערכי ציונות והמשימות הגדולות העומדים בפני מדינת ישראל.

;הערכה אסטרטגית: בשנת 2022 פרסמה התנועה הערכה אסטרטגית הסוקרת את מפת האיומים שניצבים מול מדינת ישראל. ההערכה עוסקת בסוגיות הנוגעות לביטחון הלאומי של ישראל לטווח הבינוני-קצר והארוך, ומציגה המלצות רלוונטיות לאור האמור שישראל בסכנת מלחמה בתמיכה אירנית מצפון ודרום, ואף אפשרות למלחמה רב זרתית עם חמאס וחזבאללה.

;ניירות עמדה ומחקר: התנועה פרסמה עשרות ניירות עמדה וניירות מחקר. בין השאר הוגשו ניירות מחקר בנושאים הבאים: מיצוי דין עם יידוי אבנים וזריקות בקבוקי תבערה, מנגנון מימון הטרור של הרשות הפלסטינית, משבר האתוס הלאומי במערכת החינוך ותדמית המשטרה והדרכים לתיקונה.

==תקציב==
תקציב העמותה מבוסס על תרומות שרובן מגיעות מחוץ לישראל. בשנת 2022 קיבל הארגון תרומות בסך כ-4 מיליון ש"ח, מתוכן כ-771 אלפי ש"ח הגיעו מישראל<ref></ref>.

לפי דיווח, תורם בולט הוא הקרן המרכזית לישראל, עמותה אמריקאית<ref name="Blau">Uri Blau, [http://www.haaretz.com/settlementdollars/1.689683 'Haaretz Investigation: U.S. Donors Gave Settlements More Than $220 Million in Tax-exempt Funds Over Five Years,'] Haaretz 7 December 2015.</ref><ref name="Jpost1"></ref><ref name="Forward"></ref>.

== ראו גם ==
* חברי תנועת הביטחוניסטים

== קישורים חיצוניים ==
* 

* 
* 
* 
* 

== הערות שוליים ==

*
קטגוריה:ארגונים פוליטיים בישראל
קטגוריה:ישראל: עמותות